text: Unge gider ikke fagforeninger
  15 februar 2013 kl. 09.02
  Fagforeninger mister medlemmmer. Især de unge.
  Fagforeningerne under LO har mistet 400.000 medlemmer siden 1994. Det er især unge, der ikke finder fagforeningerne attraktive.
  - De unge mener ikke, at de kan få brug for en fagforening. De betragter sig selv som udødelige. Og når man er udødelig, behøver man ikke forholde sig til gruppelivsforsikringer og social sikkerhedsnet, siger Peder Pedersen, der er formand for NNF Fødevareforbundet i Syd- og Sønderjylland, til P4 Syd.
  - Populær sagt er nogle af de unge i dag deres egen lykkefugl. I mine unge dage hed de yuppier, når de fik succes, og fjolser, når de ikke fik succes. Det er den kultur, jeg er bange for, skal brede sig igen, siger Peder Pedersen.
  